**Lærerkreds Nords arbejdsmiljøpolitik**

**– en politik for det gode lærerliv**

***Kredsens overordnede mål med arbejdsmiljøpolitikken er at fremme en arbejdspladskultur, der lægger vægt på det gode lærerliv og det gode arbejdsmiljø.***

Politikken tager afsæt i Danmarks Lærerforenings arbejdsmiljøstrategi og dennes fem pejlemærker:

* 1. **Fremme af arbejdsglæde og trivsel**

**Det betyder, at** medlemmerne skal opleve deres arbejde som meningsfuldt og have indflydelse på planlægningen af og muligheden for at kunne lykkes med deres opgave.

**Derfor vil kredsen have fokus på**

* + - * afholdelse af medlemsaktiviteter
      * planlægning af skoleåret
      * arbejdspladsernes arbejde med social og professionel kapital
  1. **Forebyggelse og tidlig indsats**

**Det betyder, at** der skal være kontinuitet i arbejdsmiljøarbejdet, hvor det prioriteres, at opgaverne kan tilrettelægges og løses, så det ikke medfører usunde arbejdsbelastninger.

**Derfor vil kredsen have fokus på**

* + - * nedbringelse af sygefravær gennem MED-systemet
      * gode rammer for TR/AMR-samarbejdet
      * erfaringsindsamling i forhold til forebyggende tiltag, arbejdsskader og påbud
      * rammer for skoleårets planlægning
  1. **Indsatser, der fremmer holdbare løsninger i et helt arbejdsliv**

**Det betyder, at** medlemmerne skal have et godt og udviklende arbejdsliv både nu og i fremtiden. Der skal være balance mellem krav og ressourcer, og medlemmerne skal have en oplevelse af at have de nødvendige kompetencer.

**Derfor vil kredsen have fokus på**

* + - * vilkår for nyuddannede
      * dialog om arbejdsopgaven
      * kompetencebehov og -udvikling
      * seniorpolitik
  1. **Arbejdsmiljøperspektiver medtænkes altid**

**Det betyder, at** kredsstyrelsen og de tillidsvalgte på arbejdspladsen skal styrke og understøtte medlemmernes kollektive fællesskab på alle niveauer. Vi vil sammen arbejde på at finde brugbare, konstruktive løsninger og holdbare resultater på såvel branchetypiske som generelle arbejdsmiljøproblemer. Tiltag på arbejdspladsen som helhed (fx beslutninger truffet gennem personalemøder, MED- møder o.l.) har betydning for den enkeltes arbejdsmiljø, og medlemmerne skal have mulighed for at påvirke disse.

**Derfor vil kredsen have fokus på**

* + - * vilkår og rammer for AMR/TR-arbejdet
      * arbejdet i MED-systemet i kommunerne
      * at sikre AMR den relevante uddannelse
      * at medtænke arbejdsmiljø i udarbejdelse af dagsordner, afholdelse af faglig klub o.l.
  1. **Kontinuitet, systematik og koordinering**

**Det betyder, at** vi vil skabe tydelig sammenhæng i kredsens arbejdsmiljøarbejde. Vi prioriterer, at AMR og TR har et tæt samarbejde og i fællesskab involverer medlemmerne i at skabe et bedre arbejdsmiljø.

**Derfor vil kredsen have fokus på**

* + - * afholdelse af fællesmøder i kredsregi
      * styrke vidensdeling og erfaringsudveksling
      * at understøtte TRIO-samarbejdet på arbejdspladserne
      * at man på arbejdspladserne opstiller et medlem af Lærerkreds Nord som kandidat ved AMR-valg
      * de skoler, hvor den valgte AMR ikke er DLF-medlem
      * at etablere sparringsgruppe med kredsens kommunale MED-repræsentanter
      * valg af AMR i det kommunale MED-system
      * at arbejdsskader og – ulykker anmeldes

**Organisering af arbejdsmiljøarbejdet:**

Kredsstyrelsens opgaver (KS) – arbejdsmiljøansvarligs opgaver (AM) – arbejdsmiljøgruppens opgaver (AG)

* Vælge en arbejdsmiljøansvarlig samt en arbejdsmiljøgruppe (KS)
* Understøtte samarbejdet mellem de tillidsvalgte på arbejdspladserne (KS)
* Afholde medlemsarrangementer med arbejdsmiljøpolitisk indhold (KS)
* Afholde 2-3 AMR-møder samt 1 AMR-TR-møde årligt (AM/AG)
* Etablere en sparringsgruppe bestående af de af kredsens AMR, der er valgt ind i de centrale MED-udvalg (AM)
* Indstille til KS, hvilke indsatsområder vedr. arbejdsmiljø, kredsen i det kommende år vil arbejde med (AG)
* Orientere, informere og debattere med AMR bl.a. på foreningens kommunikationsplatform InSite, herunder orientering om DLF´s arbejdsmiljøuddannelse (AM)
* Deltage i foreningens kurser samt i det forpligtende kredssamarbejde om arbejdsmiljø (AM/AG)

Arbejdsmiljøpolitikken skal evalueres i kredsstyrelsen i august måned i lige år, med henblik på eventuelle justeringer.

Som bilag til arbejdsmiljøpolitikken vedlægges årshjul for arbejdsmiljøarbejdet i Lærerkreds Nord.

- Vedtaget af kredsstyrelsen den 18. august 2022.

**Bilag til Lærerkreds Nords arbejdsmiljøpolitik**

Årshjul for arbejdsmiljøarbejdet i Lærerkreds Nord

|  |  |  |
| --- | --- | --- |
| August | Revidering af kredsens arbejdsmiljøpolitik i lige år | KS |
| September | Sparringsgruppe MED | AM |
| Oktober | AMR-møde | AM/AG |
| November |  |  |
| December | Fælles TR/AMR-møde | KS |
| Januar | Sparringsgruppe MED | AM |
| Februar | AMR-møde | AM/AG |
| Marts |  |  |
| April |  |  |
| Maj | Indstilling til KS, hvilket/-e indsatsområder vedr. arbejdsmiljø, kredsen i det kommende år vil arbejde med | AM/AG |
| Juni | Årshjul og mødeplan udarbejdes | KS |
| Juli |  |  |

Derudover:

* KSN-samarbejde løbende gennem året (AG)
* Arbejdsmiljøkonference ca. hvert andet år (AM)
* Tovholdermøde en til to gange årligt (AG)